"SETSWANA PUO YA GAE R-3 Puisokaelo ka ditlhopha Morutabana o dira le ditlhopha tse pedi letsatsi lengwe le lengwe, a dirisa metsotso e le 15 mo setlhopheng se sengwe le se sengwe. Setlhopha sengwe le sengwe se dira le morutabana gabedi ka beke. Morutabana o dira le ditlhopha tsa barutwana tsa bokgoni jo bo tshwanang, a lebaganya barutwana le ditlhangwa mo maemong a go ruta (temogo ya mafoko e e magareng ga 90% - 95%). Dithulaganyo tsa puiso tse di tlhophilweng ka seemo e tla nna tsona tse di tla dirisiwang thata. • Buisetsa kwa godimo go tswa mo bukeng ya gago mo setlhopheng sa puisokaelo le morutabana, ke gore, setlhopha sotlhe se buisa kgang e e tshwanang • Simolola go aga tlotlofoko e e tla nnang e le teng mo phaposiborutelong go tswa mo lenaneong la puiso e e sa rulaganyediwang, tlhatlhamano ya dibuka tsa puiso tse di tlhophilweng ka seemo le manaane a mafoko a a tlhagelelang kgapetsakgapetsa TLHATLHOBO Ditshitsinyo tsa ditirwana tsa Tlhatlhobo e e sa tlhomamang: Medumo: (Tiro ya molomo kgotsa tiragatso) • Farologanya nepo ya medumo ya ntlha e e farologaneng ya mafoko ka kutlo • Tsaya karolo mo ditirwaneng barutwana botlhe tsa molomo tsa temogo ya medumopuo: o pataganye mafoko a a kgaogantsweng ka dinoko (ka-tse, katse) motshameko wa go emela mafoko a ditumammogo le ditumanosi ka a mangwe (tsenya “g” mo go ‘mala’ boemong jwa “m” go e dira ‘gala’) • Lemoga le go neela maina a mangwe a ditlhaka tsa alefabete (ditumanosi di le 2 le bonnye ditumammogo di le 6) • Simolola go bopa mafoko a makhutshwane o dirisa medumo e o e rutilweng jaaka ka-tse - katse • Simolola go pataganya ditlhaka go bopa mafoko jaaka: ‘na’ ba-na, ga -na, o supe morumo Tirwana 1 ya Tlhatlhobo e e tlhomameng: Medumo: (Tiro ya molomo kgotsa tiragatso/go kwala) • Supa tomagano ya medumo ya ditlhakanosi dingwe (sk. a, m, l, e, s, g, r, p). Go tshwanetse ga nna le ditumanosi di le 2 le bonnye ditumammogo di le 6. • Simolola go aga mafoko a makhutshwane o dirisa medumo e o e rutilweng (sekao. ka-tse - katse) Ditshitsinyo tsa ditirwana tsa tlhatlhobo e e sa tlhomamang: Puiso: (Tiro ya molomo kgotsa tiragatso) Dikgono tsa tshimololo ya go buisa tse di tla rutiwang mo dithutong tsa puisokopanelo le puisokaelo • Tshwara buka sentle e tlhamaletse o be o phutholole ditsebe ka nepagalo • Ranola ditshwantsho go ipopela kgang ya gago, ke gore, o ‘buise’ ditshwantsho • Kgobokanya le go buisa matshwaopapatso le mafoko a mangwe go tswa mo mokwalong wa tikologo • Lemoga leina la gago le maina a bangwe ba balekane ba gago • Buisa matshwao le dintlhatlhaloso mo phaposiborutelong • Buisanang ka go tshwara le go tlhokomela buka • Tlhabolola/godisa dikgopolo tsa motheo tsa mokwalo tse di akaretsang: • Kgopolo ya buka - bokafantle, lepele, lemorago, setlhogo • Kgopolo ya setlhangwa - lefoko, mafoko a a tshwanang, ditlhaka, maina a ditlhaka, go tshwana ga tlhaka le lefoko • Tshupontlha - simolola go buisa fa pele o bo o feleletse kwa morago, buisa go tloga mo molemeng go ya kwa mojeng, le go tswa kwa godimo go ya kwa tlase ga tsebe ya buka ka go leba mafoko kgotsa ditlhaka tsa ntlha, tsa bofelo tse di fa gare le tsa bofelo mo tsebeng. • Kgopolo ya buka - bokafantle, lepele, lemorago, setlhogo • Kgopolo ya setlhangwa - lefoko, mafoko a a tshwanang, ditlhaka, maina a ditlhaka, go tshwana ga tlhaka le lefoko • Tshupontlha - simolola go buisa fa pele o bo o feleletse kwa morago, buisa go tloga mo molemeng go ya kwa mojeng, le go tswa kwa godimo go ya kwa tlase ga tsebe ya buka ka go leba mafoko kgotsa ditlhaka tsa ntlha, tsa bofelo tse di fa gare le tsa bofelo mo tsebeng. • Matshwao a puiso - tlhakakgolo, tlhakannye, khutlo, phegelwana, letshwao la potso Puisokopanelo • Buisang ditlhangwa tse di kwadilweng ka mokwalo o o godisitsweng jaaka: maboko, dibuka tse dikgolo diphousetara, le ditlhangwa tsa seileketeroniki le morutabana CAPS 57"